tomron87/hebrew-wikipedia-sentences-corpus huggingface dataset:
לעומתם, ג'ון עדיין מקווה למצוא דרך להשכין שלום, והוא יוצא אל מכרה תת-קרקעי, בתקווה שיוביל אותו אל החללית הקבורה ואל הדיירים המסתוריים שבה.
התסריט, אשר נכתב הארי אסקס, בעזרת הערותיו של ג'ק ארנולד, התבסס על טריטמנט שכתב ריי ברדבורי.
בשונה למקובל בסרטי מדע בדיוני של היום, הזרים הפולשים אינם מאופיינים כבעלי כוונת זדון.
לפיכך, הסרט מתפרש כמטפורה על זנופוביה ועל האידאולוגיה של המלחמה הקרה.
"רציתי לטפל בפולשים כמי שאינם מסוכנים, וזה היה מאוד יוצא-דופן", אמר ברדבורי.
הוא הציע שני קווי עלילה לאולפן, אחד עם חייזרים תוקפניים, והשני עם חייזרים אדיבים.
"האולפן בחר לקדם את הרעיון הנכון", אמר.
מחבר "מופע האימים של רוקי" ריצ'רד או'בריאן אימץ את נושא האיחוז על ידי החייזרים ושילב אותו בעלילת יצירתו.
במהלך המופע, לאחר שד"ר פרנק-נ'-פרטר הופך את קורבנותיו לאבן, הוא מכריח אותם להשתתף במופע מוזיקלי, והם מפגינים התנהגות המנותקת מאופיים הנורמלי.
"דוקטור איקס" הוא סרט אימה ומסתורין בעל אלמנטים קומיים משנת 1932 בהפקה משותפת של First National והאחים וורנר.
עלילת הסרט מתארת סדרה של מעשי רצח פתולוגיים שמתרחשים במשך מספר חודשים בניו יורק.
מעשי הרצח מתרחשים תמיד בלילה, לאורו של ירח מלא, והגופות נאכלו על ידי אדם.
העדים לאירועים אלו מתארים "מפלצת" מעוותת להחריד בתור הרוצח.
המשטרה, עיתונאי, ומדען בשם דוקטור איקס חוקרים את מעשי הרצח לאורכו של הסרט.
את הסרט ביים מייקל קורטיז ומככבים בו לי טרייסי, פיי ריי, וליונל אטוויל.
סרט זה צולם בטכניקולור והופק בטרם החלו לאכוף בהוליווד את קוד ההפקה של הייז, ועל כן הסרט עוסק בנושאים למבוגרים בלבד, כגון רצח, אונס, קניבליזם וזנות, השזורים אל תוך הסיפור.
סרט מדע בדיוני משנת 1956 בבימויו של פרד מ.
וילקוקס בכיכובם של וולטר פידג'ן, אן פרנסיס ולזלי נילסן.
הרקע והדמויות עוצבו בהשראת "הסערה" של שייקספיר, והעלילות של שתי היצירות מאוד דומות.
הסרט כולל מספר אפקטים מיוחדים שזיכו אותו במועמדות לפרס האוסקר על האפקטים הטובים ביותר, שימוש פורץ דרך במוזיקה אלקטרונית, ואת הופעתם הקולנועית הראשונה אי פעם של רובי הרובוט ושל הצלחת המעופפת C-57D.
בראשית המאה ה-23, ספינת החלל C-57D נשלחת לכוכב הלכת אלטאיר IV בקבוצת הכוכבים אלטאיר, מרחק 16 שנות אור מכדור הארץ, כדי לגלות את גורלה של משלחת מתיישבים שנשלחה לשם, כ-20 שנה קודם לכן.
לאחר מסע בחלל שנמשך שנה, קומנדר ג'ון ג'יי אדמס יוצר קשר עם ד"ר אדוארד מורביוס, אשר מזהיר אותו שיתרחק, אבל מסרב לתת כל סיבה.
מיד עם נחיתתם, הצוות פוגש ברובי הרובוט, אשר לוקח את אדמס, יחד עם הקצין הראשון שלו, לוטננט ג'רי פארמן, ולוטננט דוק אוסטרואו, לביתו של מורביוס.
מורביוס מסביר כי כשנה לאחר הגעתה של המשלחת, כוח בלתי-ידוע השמיד כמעט את כל חברי המשלחת, ואידה את ספינת החלל שלהם.
רק הוא, אשתו (שלימים נפטרה) ובתם התינוקת שרדו את המתקפה.
מורביוס חושש כי גורל דומה צפוי גם לצוות של ה-C-57D.
סרט מדע בדיוני משנת 1955 בבימויו של ג'ק ארנולד, בכיכובם של ליאו ג.
קרול, ג'ון אגר ומארה קורדיי.
כמו כן, הסרט כולל את הופעתו של קלינט איסטווד בן ה-25, בתפקיד כטייס המטוס בסוף הסרט.
העלילה עוסקת בחוקר ביולוגיה, פרופ' ג'רלד דימר, שמנסה למנוע מחסור במזון הנובע מהגידול הצפוי של האוכלוסייה ברחבי עולם.
בעזרת מדע אטומי, הוא ממציא מזון מיוחד המיועד לבעלי חיים, אך גורם להם לגדול לממדים עצומים.
במעבדתו, הוא מבצע ניסויים בסוגים שונים של בעלי חיים, כגון מכרסמים וטרנטולות.
כאשר החוקרים שלו מנסים את המזון, הם מפתחים אקרומגליה ואחד מהם יוצא מדעתו, הורס את המעבדה תוך שהוא משחרר את בעלי החיים שבה, תוקף את דימר ומזריק לו תמיסה.
כתוצאה מכך, דימר הופך, בהדרגה, מיותר ויותר מעוות, בעוד שהטרנטולה - שגדלה לממדים עצומים - עושה שמות.
רופא אחר, המגלה סימפתיה למצבו של דימר, יחד עם עוזרתו של דימר, חוקרים את התעלומה, ולאחר מספר ניסיונות כושלים, בסופו של דבר העכביש מושמד על ידי התקפת נפאלם המשוגרת על ידי טייסת קרב.
עיבוד קולנועי בריטי משנת 1962 לרומן המדע הבדיוני באותו השם מאת ג'ון וינדהם.
את הסרט ביים סטיב סקלי, ומככבים בו ג'נט סקוט והווארד קיל, שגילם את הדמות הראשית, ביל מייסן.
הסרט, שאורכו כ-93 דקות, צולם בצבע והוקלט במונו.
השלוש-רגלים הם צמחים בדיוניים ומוזרים, המסוגלים לחקות התנהגות בסיסית של בעלי חיים: הם יכולים לעקור את שורשיהם וללכת, לעשות שימוש בעוקץ דמוי שוט בעל רעל קטלני, ואף לתקשר אחד עם השני.
צורתם החיצוני דומה לזה של אספרגוס ענקי.
עלילת הסרט נפתחת עם דמותו של ביל מייסן, שנמצא בבית חולים עם עיניים חבושות.
הוא מגלה כי בזמן שהיה מאושפז עם עיניים חבושות, מטר מטאורים חריג סינוור את רוב בני-האדם שעל פני כדור הארץ.
כאשר מייסן יוצא לרחובות לונדון, הוא מגלה כי בני-האדם נאבקים כדי להישאר בחיים, ולאחר ימים ספורים - החברה כולה קורסת.
סרט אימה בריטי משנת 1957 בבימויו של ז'אק טורנר, בכיכובם של דיינה אנדרוז, פגי קאמינס וניאל מק'גיניס.
בעיבוד קולנועי זה לספרו של מ' ר' ג'יימס Casting the Runes (1911), הפרופסור האמריקאי ג'ון הולדן מגיע לאנגליה לחקור כת שטן שנחשדת כאחראית למספר מקרי מוות בחודשים האחרונים.
במהלך הפקת הסרט היו חילוקי דעות רבים וסוערים בין המפיק האל אי.
צ'סטר לבין הבמאי ז'אק טורנר והתסריטאי צ'ארלס בנט.
בניגוד לעמדתם של בנט וטורנר, להשאיר לדמיונם של הצופים את קיומו העל-טבעי של השד, צ'סטר דרש שנוכחותו של השד מול המצלמה תהיה בולטת יותר.
הסרט נערך מחדש לקראת הפצתו בארצות הברית בשנת 1958, והוא הוקרן יחד עם הסרט "נקמתו של פרנקנשטיין" (1958); בשני סרטים אלו מוצגים אביזרים שנעשה בהם שימוש בולט במופע הקולנוע של רוקי - מכל המים בו רוקי נברא, והתחבושות הרבות בהן הוא חבוש.
סרט מדע בדיוני משנת 1951 המבוסס על רומן משנת 1932 שנכתב במשותף על ידי פיליפ גורדון ויילי ואדווין באלמר בבימויו של רודולף מייט.
הסרט צולם בטכניקולור, וזכה בפרס אוסקר לשנת 1951 עבור האפקטים הטובים ביותר.
ג'ורג' פאל היה המפיק של סרט זה, אשר בהמשך הקריירה שלו ביים, בין השאר, את הסרטים "מלחמת העולמות" (1953) ו-"מכונת הזמן" (1960).
להלן רשימה חלקית של אומנים, שביצעו גרסאות כיסוי לשיר זה:
אמנדה פאלמר מהצמד הדרזדן דולס ידועה כמי שמבצעת את השיר במהלך הופעותיהם החיות של הצמד.
בשנת 2004, ג'ואן ג'ט הוציאה את אלבומה Naked, ובו גרסת כיסוי לשיר.
ג'ק אנטונוף ולהקתו פאן ביצעו גרסת כיסוי לשיר.
נאייה ריברה, בדמותה של סנטנה לופז, ביצעה גרסת כיסוי לשיר בעונה השנייה של Glee, בפרק בשם The Rocky Horror Glee Show.
בסרט הטלוויזיה "מופע הטלוויזיה של רוקי", אייווי לוון ביצעה גרסת כיסוי לשיר, בדמותה של הסדרנית טריקסי.
בסדרת הטלוויזיה "פרינג'", השיר מופיע כרינגטון של אוליביה דאנהם (אנה טורב).
Schlörwagen (בתעתיק עברי: שְלֶרְוָואגן) היא אב טיפוס של מכונית משפחתית אשר תוכננה בשנת 1939 על ידי המהנדס הגרמני Karl Schlör עבור חברת "Krauss-Maffei"
דגם המכונית נחשף לציבור בתערוכת המכוניות בברלין בשנת 1939 ("Berlin Motor Show" ), הפרויקט נדחה עד תום מלחמת העולם השנייה, אבל לא הגיע מעולם לייצור המוני
שלדת דגם ה-"Schlörwagen" נבנתה על פי דגם "Mercedes-Benz 170 H", אך משקלו של ה-"Schlörwagen" עמד על יותר מ-250 ק"ג ממשקל דגם ה- "Mercedes-Benz 170 H".
מבנה המכונית הייעודית התבסס על צורת כנפי מטוס והוא תוכנן לצריכת דלק מינימלית, עם שבעה מושבים, והמכונית אמורה הייתה לשמש גם כרכב משפחתי מרווח
ניסוי מנהרת רוח לדגם ה-"Schlörwagen" בוצע בעיר גטינגן, בגרמניה.
המבנה האווירודינמי המיוחד של הדגם הביא לתוצאה של מקדם גרר 0.113; בדיקות עוקבות של המודל הממונע הראו מקדם גרר גבוה מעט יותר אך עדיין מרשים של 0.186, נתון נדיר בעולם הרכב, גם בתחילת המאה ה-21.
דגם ה"Schlörwagen" היה דומה (בחלקו) בצורתו החיצונית לדגם ה-Dymaxion Car שנבנה בארצות הברית בשנת 1933.
קראוס-מאפי הוקמה בשנת 1931 ממיזוג בין שתי חברות מהעיר מינכן: (Maffei ), שנוסדה בשנת 1838, לבין קראוס ושות' ("Georg Krauß" )(נוסדה בשנת 1860).
שתי החברות השתייכו ליצרנים הגרמניים המובילים של קטרים מסוגים שונים.
Maffei גם בנה רכב אחר מופעל קיטור, ולאחר מכן, יוצרו כלי רכב עם מנועי בעירה, כולל קטרים, טרוליבוס, ואוטובוסים עד שנת 1950.
גוף מאלומיניום (נבנה על ידי "Ludewig Brothers" מהעיר אסן)
2 דלתות (במרכז הדגם בלבד)
מקדם גרר - 0.113 (בדיקות עוקבות של המודל הממונע הראו מקדם גרור גבוה מעט אך עדיין מרשים של 0.186)
לוח מחוונים ומערכת ההיגוי - ממוקמים במרכז הדשבורד
מושבים: 3 שורות בטור (7 נוסעים)
Scenes from a Gay Marriage (בעברית: סצנות מתוך נישואים גאים) הוא סרט קולנוע קומי-רומנטי להט"בי-אמריקאי שיצא בשנת 2012. הסרט צולם ברחבי העיר נאשוויל שבמדינת טנסי.
הסרט זכה להצלחה רבה, עד כדי כך שגרם להפקתו של סרט ההמשך More Scenes from a Gay Marriage (בעברית: יותר סצנות מתוך נישואים גאים).
Schultüte (בתרגום חופשי: "שקית בית ספר"; בחלקים מסוימים של גרמניה נקרא גם Zuckertüte) הוא שק גדול בצורת חרוט עשוי נייר או קרטון או פלסטיק.
בגרמניה ובאוסטריה, ובחלקים של פולין וצ'כיה, נהוג לתת את השקית לילדים ביום הראשון ללימודים של כיתה א'.
השקית ממולאת בממתקים, צעצועים וציוד לבית הספר.
מסורת הענקת ה-Schultüte החלה בסביבות 1810 באזור סקסוניה, סקסוניה-אנהלט ותורינגיה שבגרמניה התיעוד הראשון של "Schultüte" בצורת חרוט הוא מהעיר ינה בשנת 1817, וישנם תיעודים מדרזדן (1820) ולייפציג (1836).
המנהג התחיל בערים הגדולות והתפשט במהירות לעיירות וכפרים קטנים, והפך למוסד בכל רחבי גרמניה.
בהתחלה, לפני שהמנהג התפשט לחלקים אחרים של גרמניה, הנוהג היה לא לתת את החרוט לילדים באופן אישי.
הקונוסים עם שמות התלמידים נתלו על "עץ" מתכת ("Schultütenbaum") על ידי הסבים.
כל ילד היה צריך לאסוף את החרוט שלו בלי לקרוע אותו.
סיפרו לילדים שיש "עץ שקיות בית ספר" אשר גדל בבית הספר, וכאשר פירות העץ (כלומר ה-"Schultüten") בשלים וגדולים דיים כדי לקטוף אותם, זה הזמן ללכת לבית הספר בפעם הראשונה.
המנהג היחיד שהשתנה במחצית השנייה של המאה ה-20 הוא ששמו פחות ממתקים בשקית ויותר מתנות שימושיות כגון עפרונות, צעצועים קטנים, תקליטורים, ספרים ואפילו פריטי לבוש.
אלה ניתנים באופן מסורתי על ידי הסבים שגם לוקחים את הילד לארוחת ערב בערב שלפני תחילת הלימודים.
כריסטיאן קנטאוו, מומחית לפולקלור גרמני, חקרה את המסורת של ה-Schultüte.
בראיון ב-2016 לדויטשה ולה היא מסבירה עד כמה חשובה הסימבוליות של המסורת לתלמידי כיתה א' ולמשפחותיהם, ללא קשר לאמצעים הכלכליים שלהם: השקית היא אטומה ופותחים אותה בבית אחרי הלימודים ולא בזמן הלימודים.
זה מאפשר למשפחות עם אמצעים כלכליים נמוכים למלא את השקית לא רק במתנות אלא בסתם דברים שיתנו לה נפח, כמו תפוחי אדמה ונייר.
זה מראה שהנוהג היה כה חשוב שאף אחד לא רצה לוותר עליו.
"Scheiße" (בעברית: "חרא") הוא שיר, שהוקלט על ידי הזמרת-יוצרת האמריקאית ליידי גאגא מתוך אלבום האולפן השני שלה, Born This Way.
השיר נכתב והופק על ידי גאגא ורד וואן והוקלט במהלך סיבוב ההופעות "The Monster Ball Tour" באוטובוס ששימש אותה ואת צוותה (מעין מעונוע גדול במיוחד).
השיר הוצג לראשונה בתצוגת האופנה של מעצב האופנה טיירי מוגלר ב-19 בינואר 2011. השיר הוא שיר דאנס-פופ עם סינתסייזרים כבדים.
בנוסף הוא גם מכיל השפעות של טכנו, אלקטרו-קלאש, ודיסקו אירופאי.
בשיר גאגא את הבית הראשון וחלק מהפזמון בגרמנית, מבחינה לירית השיר עוסק בהעצמה נשית.
השיר קיבל ביקורות חיוביות ממבקרי מוזיקה אשר החמיאו על השפעות הדאנס הכבדות שלו ועל הפזמון הקליט אם כי מתחו ביקורת על השימוש במילים בגרמנית ועל המבטא של גאגא.
השיר נכתב והופק על ידי ליידי גאגא ורד וואן.
הוא הוקלט בקארוון ב-2010 במהלך סיבוב ההופעות שלה "The Monster Ball Tour" ולאחר מכן עובד לרמיקס אשר שימש את תצוגת האופנה של המעצב טיירי מוגלר.
גאגא סיפרה כי השיר נכתב בהשראת בילוי שלה במועדון לילה בברלין ויום למחרת היא כתבה את השיר.
גאגא הסבירה כי שם השיר יכול להתפרש בשני מובנים: מצד אחד במובן טוב אך מצד שני גם במובן רע מכיוון שהשיר מדבר על הקושי של אישה להיות חזקה ועוצמתית.
בנוסף גאגא אמרה שזו המילה היחידה באותה תקופה שידעה בגרמנית מה שגם הייתה הסיבה שהובילה אותו לבחור בשיר בשם זה.
Schwarzbraun ist die Haselnuß, מגרמנית (מילולית: "שחום הוא הלוז") הוא שיר עם גרמני שגרסאות והמנגינות הרבות שלו היו ידועות מאז סוף המאה ה-18. אלה כוללות וריאציות טקסט שונות כגון שירתו של חייל.
אחת מן הידועות שבהן היא גרסתו של זמר השלאגר הגרמני היינו.
כמו שירים רבים בתקופה הזו, גם Schwarzbraun ist die Haselnuß מאפיין מוטיבים רבים הכוללים בהם כהות עור, נערות וכסף.
שיר זה כנראה נכתב באחת המושבות הגרמניות באוקיאניה, שיר דומה לו מאוד במוטיבים רבים הוא יצאתי להליכה.
+ טקסט הכיתוב עברית גרמנית שחום הוא הלוז,
בדיוק כגון עורי, כן כגון עורי!שחומה חייבת להיות נערתיבדיוק כגון גוני!
רפרן: הולדריו דווידווידווי הא הא הא!הולדריו דווידווידווי הא הא הא!הולדריו דווידווידווי הא הא הא!הולדריו דווידווידווי!
נערתי נשקה ללחי, אך זה הכאיב לי מאוד, הכאיב לי מאוד.אז גמלתי לה בחזרה; לא אקח דבר בחינם!
לנערה אין בית או מולדת.לילדה אין זהב, כן זהב.איך לא אתן לה לוותר, בעד שום דבר שבעולם!
שחום הוא הלוז, בדיוק כגון עורי, כן כגון עורי!שחומה חייבת להיות נערתיבדיוק כגון גוני!
Scary Hours 2 הוא המיני-אלבום הרביעי של הראפר הקנדי דרייק.
האלבום יצא לאור ב-5 במרץ 2021, על ידי חברות התקליטים OVO סאונד, ריפבליק רקורדס.
זהו מיני-אלבום ההמשך של המיני-אלבום Scary Hours, שיצא בשנת 2018.
בינואר 2021, הודיע דרייק כי אלבום האולפן השישי הקרוב שלו Certified Lover Boy יתעכב וצפוי לצאת בהמשך שנת 2021. כעבור חודשיים הכריז על צאת המיני-אלבום Scary Hours 2, יום לפני צאתו.
מדינהתאריך יציאהפורמטחברת תקליטיםמקורעולם5 במרץ 2021הזרמת מוזיקה • הורדה דיגיטליתOVO • ריפבליק
Scintilla היא ספריית קוד פתוח חופשית פופולרית, המספקת עורך טקסט, עם דגש על תכונות מתקדמות לעריכת קוד מקור.
Scintilla תומך בתכונות רבות שנועדו להקל על עריכת קוד בנוסף ליכולת הדגשת תחביר.
שיטת ההדגשה מאפשרת שימוש בגופנים, צבעים, סגנונות וצבעי רקע שונים, ואינה מוגבלת לגופנים ברוחב קבוע.
הבקרה תומכת באינדיקטורים על שגיאות, מספור קו בשוליים, כמו גם סמני שורה כגון נקודות עצירה של קוד.
ניתן להוסיף תכונות אחרות כגון קיפול קוד (code-folding) והשלמה אוטומטית (auto-completion).
היישום הבסיסי של חיפוש ביטוי רגולרי הוא בסיסי, אך אם הוא מהודר עם תמיכה ב- C++ 11 Scintilla יכול לתמוך במנוע הביטוי הרגולרי בזמן הריצה.
ניתן להחליף או להימנע מספריית הביטויים הרגולרים של Scintilla באמצעות גישה ישירה למאגר.
הוא נכתב על ידי היזם של עורך Textadept.
גרסת Scinterm משתמשת בתווי Unicode כדי לתמוך בכמה מהתכונות הגרפיות של Scintilla, אך חלק מהתכונות של Scintilla חסרות בגלל האילוצים בסביבת מסוף.
ScintillaNET - עטיפה לשימוש ב- .
TDScintilla - עטיפה פשוטה לכל השיטות של Scintilla.
תוכנות בולטות המבוססות על Scintilla כוללות:
SciTE (ראשי תיבות באנגלית של: Scintilla based Text Editor) הוא עורך טקסט חוצה פלטפורמות, שנכתב על ידי ניל הודג'סון באמצעות הספרייה החופשית Scintilla.
"קל משקל" ובנוי לביצועים מהירים, הוא מיועד בעיקר לעריכת קוד מקור, ומבצע הדגשת תחביר והתייחסות לפונקציות מוטבעות עבור שפות פיתוח רבות.
יש .exe עצמאי זמין עבור Microsoft Windows המיועד לכונני הבזק מסוג USB.
ל-SciTE תכונות רבות דומות לעורכים אחרים המבוססים על רכיב העריכה של Scintilla כמו Geany ו- Notepad++.
SciTE שוחרר לראשונה בשנת 1999.
SciTE גמיש מאוד לקינפוג משתמש.
אף על פי שאין חלון העדפות גרפי, ניתן לשנות את ההגדרות על ידי עריכת קובצי תצורת טקסט רגיל.
ניתן לקבל הגדרות שונות עבור כל שפה ופרויקט, כמו גם אפשרויות גלובליות או לפי משתמש.
ישנן אפשרויות תפריט בהתקנה הרגילה לפתיחת קבצים אלה בעורך.
אלה מאפשרים התאמה אישית גבוהה של דברים כמו מקשי קיצור, כרטיסיות, קיפול קוד, גופנים והדגשת תחביר.
בנוסף, שפת התכנות Lua משובצת ב-SciTE, ומאפשרת למשתמש התאמה אישית נוספת.
אפשר לכתוב סקריפטים של Lua שיש להם גישה לתוכן המאגר ו- API של Scintilla.
ניתן להפעיל את הסקריפטים באמצעות מקש קיצור דרך, או כתגובה לאירוע, המספק אפשרות ליישום השלמה אוטומטית או "hook" אחר.
כבר בשנת 2003 היו 21 לוקליזציות של טקסטים בתפריט ותמיכה של 36 שפות תכנות שונות ופורמטי קוד אחרים, והעורך היה מסוגל להמיר אוטומטית בין סגנונות מפרידי שורות בפלטפורמות שונות ולזהות קובצי Unicode.
ל-SciTE יכולת גם לייצא קובצי טקסט רגיל בפורמט PDF.
התכונות כוללות החלפה בבחירה, ביטוי רגולרי מוחלף בקבוצות משנה, חיפוש בקבצים, קיפול קוד, קובצי API, עותק מעוצב, קיצורים, בחירה מרובה ותמיכה בגופנים ברוחב משתנה.
פריסת העריכה מורכבת ממספר כרטיסיות המכילות מקור, ובנוסף מחלונית פלט המציגה פלט מתסריטים שהופעלו.
SciTE תומך בהדגשת תחביר של שפות רבות.
את הרשימה המלאה של השפות המוכרות ניתן למצוא בתיעוד הרשמי.
עם גרסה 4.0.5, תמיכה בקבצים גדולים אפשרית.
עם גרסה 4.1.0, יש לו תמיכה ניסיונית בשפות מימין לשמאל, כמו ערבית.
Scientist (בעברית: מדען) הוא שיר שהוקלט על ידי להקת בנות הדרום קוריאנית טווייס.
השיר יצא לאור ב-12 בנובמבר 2021, על ידי JYP אנטרטיינמנט וריפבליק רקורדס כסינגל המוביל מתוך האלבום הקוריאני השלישי שלהן, והשישי שלהן בסך בכל, Formula of Love: O+T=＜3.
ב-2 במרץ 2022, יצאה לשיר גרסה יפנית להורדה דיגיטלית.
המילים בגרסה היפנית נכתבו על ידי יוקי קוקובו.
ב-1 באוקטובר 2021, הוציאה הלהקה את הסינגל הראשון שלה באנגלית, "The Feels".
בסוף קליפ השיר, הוכרז על אלבום באורך מלא וסיבוב הופעות.
ב-24 באוקטובר, פרסמה JYP אנטרטיינמנט טריילר בהשתתפות חברות הלהקה, מחופשות למדעניות ב-"Twice Love Lab", מעבדה שבה הן עורכות "ניסויי אהבה".
ב-5 בנובמבר עלה קטע מהשיר לחשבון הטיקטוק של Twice.
אורכו הוא 3 דקות ו-14 שניות.
השיר הולחן במפתח בי מז'ור, והוא בעל קצב של 113 פעימות לדקה.
ביילי קנת'ת'ם מ-New University ציין את "הגישה התמימה לאהבה" של השיר, בניגוד לסינגלים האחרונים של הלהקה, "Alcohol-Free", "Perfect World" ו-"The Feels".
ארגוןרשימהמיקוםמקור בילבורד 25 שירי הקיי-פופ של 2021 19 Dazed רצועות הקיי-פופ הטובות ביותר של 2021 9 Paper 40 שירי הקיי-פופ הטובים ביותר של 2021 9
JYP אנטרטיינמנט פרסמה מספר תמונות קונספט וטיזרים על מנת לקדם את Formula of Love: O+T=＜3 ואת "Scientist".
הלהקה ביצעה את "Scientist" במספר תוכניות מוזיקה בדרום קוריאה, בהן Music Bank של KBS2, Show!
בארצות הברית, הופיעה הלהקה ב-13 בנובמבר, בתוכנית החדשה "Fresh Out Live" של MTV, וביצעה את השיר.
הווידאו קליפ הנלווה לשיר יצא ב-12 בנובמבר.
הקליפ בוים והופק על ידי רימה יון ודונגג'ו ג'אנג מ-Rigend Film, שעבדו בעבר עם טווייס על הטריילר של Formula of Love: O+T=＜3 והקליפ ל-"Alcohol-Free".
הקליפ מתרחש במעבדה בה חברות הלהקה מתוארות כמדעניות החוקרות על אהבה.
הכוריאוגרפיה של השיר נבנתה על La Chica, שלישיית רקדניות שעבדה בעבר עם אספה, בואה, צ'ונגהא ו-CLC.
שנה טקס פרס תוצאה מקור 2021 פרסי המוזיקה של גאון צ'ארט שיר השנה – נובמבר
תוכנית תאריך מקור Inkigayo 28 בנובמבר 2021 Music Bank 19 בנובמבר 2021
"Scary Monsters and Nice Sprites" (בעברית: מפלצות מפחידות ושדונים נחמדים) הוא סינגל של המפיק המוזיקלי האמריקאי סקרילקס.
השיר יצא כסינגל מהמיני אלבום הראשון של סקרילקס באותו השם (Scary Monsters and Nice Sprites (אלבום)).
השיר נכתב והופק על ידי סקרילקס ויצא ב־22 באוקטובר 2010.
בטקס פרסי הגראמי ב־12 בפברואר 2012, זכה השיר בפרס גראמי בתואר "הפקת הדאנס/אלקטרוני הטובה ביותר"
בשנים 2004–2007 היה מור חבר בלהקת "From First To Last" (בתקופה זו היה ידוע בשם Twipz), עד שבשנת 2008 פרש לקריירת סולו והתחיל להופיע בשם סקרילקס.
"Scary Monsters and Nice Sprites" הוא שיר מוזיקה אלקטונית בסגנון דאבסטופ, בשיר הושמע קטע קול של רייצ'ל נדרו ("speedstackinggirl") בו היא קוראת "Yes!
Oh my god" מתוך אחד מסרטוני היוטיוב שלה משנת 2008, זאת אף על פי שלא נתנה רשות לשימוש בקטע זה והוא נעשה ללא ידיעתה.
היא פוצתה לאחר מכן על ידי סקרילקס בסכום כספי.
שם השיר נבחר על ידי סקרילקס והוא בהשראת האלבום Scary Monsters (and Super Creeps) של המוזיקאי הבריטי דייוויד בואי משנת 1980.
לשיר קיימים מספר רמיקסים שנוצרו על ידי מגוון מפיקים מוזיקליים;
בשנת 2013 השיר הושמע כחלק מהפסקול של הסרט ספרינג ברייקרס, ובסרטון פרסומת של המותג GoPro.
לפי מחקר מדעי שפורסם ב־Acta Tropica, השיר יכול לספק הגנה מפני עקיצות יתושים; במחקר כותבים המחברים ש"יתושים שנחשפו לשיר 'Scary Monsters And Nice Sprites' תקפו מארחים הרבה פחות פעמים מאשר יתושים אחרים בני גילם שלא נחשפו".
המחקר מעיד על כך שצלילים בתדר נמוך (כגון חתימת השיר "Scary Monsters And Nice Sprites") יכולים לשמש כאמצעי הדברה ידידותיים יותר לסביבה לעומת חומרי הדברה הקיימים.
ב־3 באוקטובר 2013, השיר זכה לאישור פלטינה 2× על ידי איגוד תעשיית ההקלטות האמריקאי (RIAA), עם מכירות של יותר מ־2,000,000 יחידות, והוא זכה לאישור זהב בקנדה, עם מכירות של יותר מ־40,000 יחידות.
בטקס פרסי הגראמי ב־12 בפברואר 2012, זכה השיר פרס גראמי בתואר "הפקת הדאנס/אלקטרוני הטובה ביותר"
מקוםתאריםמכירותקנדהפלטינה80,000דנמרקפלטינה1,800,000ארצות הברית2× פלטינה1,454,000אוסטרליה (ARIA)פלטינה 2×140,000
Scary Hours הוא המיני-אלבום השני של הראפר הקנדי דרייק.
הוא יצא לאור ב-19 בינואר 2018 באמצעות חברות התקליטים יאנג מאני אנטרטיינמנט, קאש מאני רקורדס וריפבליק רקורדס.
הוא כולל את הסינגל "God's Plan", שהופיע גם באלבום האולפן החמישי של דרייק, Scorpion.
המיני-אלבום נחשף לציבור באמצעות הרשתות החברתיות זמן קצר לפני צאתו.
חלק שני למיני-אלבום, Scary Hours 2, יצא לאור ב-5 במרץ 2021. החלק השלישי, For All the Dogs Scary Hours Edition, יצא לאור בנובמבר 2023.
שני השירים מתוך המיני-אלבום מכרו בכולל 90,000 יחידות שקולות לאלבום בשבוע הראשון לצאתו של המיני-אלבום.
"Scenes from an Italian Restaurant" (בעברית: "סצנות ממסעדה איטלקית") הוא שיר מתוך אלבומו של בילי ג'ואל משנת 1977, The Stranger, שתואר כ"התבוננות אופיינית של ג'ואל על החיים בניו יורק".
ב-2021 דירג מגזין הרולינג סטון את השיר במקום ה-324 ברשימת 500 השירים הגדולים בכל הזמנים.
למרות שמעולם לא יצא כסינגל, הוא הפך לאחת מיצירותיו המפורסמות ביותר של ג'ואל בקרב מעריצים ומבקרים כאחד.
השיר מופיע ברוב אלבומי האוסף שלו וזוכה להצלחה בהופעות.
בריאיון, ג'ואל ציין את הצד השני של האלבום Abbey Road של הביטלס כאחת ההשפעות המוזיקליות העיקריות שלו.
באורך של 7 דקות ו-37 שניות, זהו השיר הארוך ביותר מבין רצועות מוזיקת הרוק של ג'ואל, שעלה רק על ידי הקלטות חיות וחמישה שירים מהאלבום הקלאסי של ג'ואל משנת 2001, Fantasies &; Delusions.
כאשר ג'ואל ביצע את השיר לראשונה, בקמפוס C.W.
Post של אוניברסיטת לונג איילנד במדינת ניו יורק ב-6 במאי 1977, הוא הקדיש אותו למסעדה של כריסטיאנו (שכיום סגורה) בכפר הסמוך סיוסט.
עם זאת, ב-2012 הודה ג'ואל שזה "כמו להגיד 'יאנקיז' כשאתה משחק בניו יורק", ושהוא התייחס לממסד המקומי רק כדי לזכות במחיאות כפיים.
מאוחר יותר, הוא הצהיר כי השיר נוצר בהשראת "כמה מקומות": Fontana di Trevi במערב רחוב 57, מול קרנגי הול בניו יורק, ובניטו טו (או אולי Il Cortile) ברחוב Mulberry באיטליה הקטנה, מנהטן.
בילי ג'ואל - סולן וקולות רקע, פסנתר
סטיב בורג - גיטרה חשמלית
יו מקראקן - גיטרת קצב אקוסטית
ריצ'י קנטה - סקסופון, חליל צד, קלרינט
Screaming For Vengeance הוא האלבום השמיני של להקת ההבי מטאל מאנגליה ג'ודס פריסט.
האלבום הגיע למקום ה-17 בבריטניה ומקום 17 ב"בילבורד 200 אלבומי פופ" ועשה את ג'ודס פריסט הרבה יותר פופולריים מכשהם היו לאחר ההוצאה לאור של אלבום British Steel.
הוא זיכה את ג'ודס פריסט בתקליט זהב באוקטובר 1982 ופלינטום באפריל 1983. האלבום כולל את הלהיטים "You've Got Another Thing Coming" ו"Electric Eye".
לאלבום גרסת רימסטרד שיצאה לאור במאי 2001.
Scream (בעברית: צעקה) הוא הסינגל הראשון מתוך אלבום האולפן התשיעי, "HIStory: Past, Present and Future, Book I", של הזמר והיוצר מייקל ג'קסון, אשר יצא ב-31 במאי 1995. השיר הוא דואט עם אחותו הצעירה של מייקל וזמרת הרית'ם אנד בלוז-פופ, ג'נט ג'קסון.
הוא כיוון לעיתונות הצהובה, איתה יש לג'קסון מערכת יחסים מורכבת.
Scream הוא הסינגל הראשון בהיסטוריה של הבילבורד האמריקאי שנכנס בשבוע הראשון הישר למקום החמישי.
בניגוד לווידאו קליפים בעבר, את הקונספט ל-Scream לא הגה ג'קסון אלא הבמאי מארק רומאנק.
תקציב הקליפ עלה כ-7 מיליון דולר והוא הווידאו-קליפ היקר ביותר בהיסטוריה על פי ספר השיאים של גינס.
הווידאו קליפ מציג את שיגרת חייהם של מייקל וג'נט על חללית עתידנית אשר טסה בחלל והוא צולם כולו בשחור לבן.
הווידאו קליפ השפיע על וידאו קליפים אחרים כמו "No Scrubs" של "TLC", "Shawty Get Loose" של Lil Mama ואחרים.
בישראל, הקליפ שודר בבכורה מקומית בתוכנית הקומדי סטור ששודרה בערוץ 2.
הווידאו קליפ זכה ב-3 פרסי הווידאו של MTV מתוך 11 מועמדויות אליהם היה מועמד.
סקראץ' היא סביבת פיתוח המיועדת להוראת תכנות בעיקר בקרב ילדים בגילאי 8 עד 16. בסביבת פיתוח זו יוצרים ממשק משתמש גרפי (GUI) הנעזר בדמויות ובלוגיקה.
בסביבה לא כותבים קוד אלא גוררים ומשחררים באופן חזותי "בלוקים", צורות ובהן בדרך כלל הוראה לדמות, ומסדרים אותם זה אחר זה, וכך יוצרים תסריט לדמות.
כל בלוק מייצג פקודה או מספר פקודות בתכנות.
סביבת הפיתוח כוללת את האפשרויות לקבל עזרה בנוגע לכל הוראה או פעולה באנגלית, להוסיף הערה ולהצמיד אותה להוראה כלשהי, לצייר, להקליט או לייבא מהמחשב דמות, רקע או צליל באמצעות כלי ציור בסיסיים או מיקרופון, לשנות את הרקע תוך כדי הפעלת התוכנית בעזרת תסריטים, ולשנות את שמות הדמויות.
לסביבת הפיתוח עצמה מתלווים גם קובצי תמונות של דמויות ורקעים וגם צלילים.
התחלת פיתוח סקראץ' החלה בסביבות 2003, על ידי מעבדת המדיה של MIT בראשות מיטשל רזניק.
המטרה הייתה ליצור קידוד, שקל לילדים ומתחילים ליצור איתו פרויקטים, ללא הרבה למידה, ועם שילוב יצירתיות.
הקרן הלאומית למדע, העניקה מענקים למיטשל רזניק ויסמין כפאי בשביל לפתח את סקראץ'.
העורך של סקראץ' 1.0 לא היה מקוון, ולא נכלל באתר אינטרנט.
משתמשים יכלו לשתף פרויקטים לאתר דרך העורך הלא מקוון, ואחרים יכלו להגיב עליהם.
בהתחלה, דף הבית היה בנוי עם כמהה שורות שונות של פרויקטים: פרויקטים מומלצים, פרויקטים אהובים, פרויקטים בהפתעה, הפרויקטים החדשים ביותר ועוד מספר שורות עם פרויקטים אחרים.
בגרסאות 1.1 ו-1.2 שוחררו בלוקים חדשים.
בגרסה 1.4, שוחרר בלוק "שאל __ והמתן", והשתדרג מסך הטעינה של הפרויקטים.
בגרסה 2.0, סקראץ' החלו לערב פלאש בפרויקטים
במהלך השנה לאחר פרסום 2.0, הוחלט לבחור "מנחי קהילה".
מנחי הקהילה, הם סקראצ'רים שפועלים למען קהילת סקראץ', מנהלים את האתר אך הם לא מצוות סקראץ'.
תסריטים מיוצגים בסביבת העבודה על ידי בלוקים שמזכירים במידת מה תרשים זרימה.
גם פסוקיות בשפה מיוצגות בצורה חזותית.
ישנן מספר צורות של בלוקים, ולכל צורה יש משמעות.
אלו הצורות (הקווים התחתיים מסמלים מקום בו בוחרים אפשרות מתוך מאגר אפשרויות מתאים או כותבים באופן חופשי):
מלבן מפעיל (מלבן שבצלעו העליונה יש צורת גל) – כל הוראה בצורה זו היא התחלה של תסריט וגורמת לו לפעול.
לדוגמה: "כאשר נלחץ מקש __".
מלבן פקודה – כל הוראה רגילה.
לדוגמה: "זוז __ צעדים" (בתוכנה זו, צעד הוא כמות כלשהי של פיקסלים במסך המחשב).
לולאות (מעין צורה של האות כ) – כל סוג של לולאה, כלומר חזרה על הפעולות שבתוך הצורה.
ערכים (אליפסה) – ערך מספרי או מילולי.
לדוגמה: "מיקום על ציר Y".
תנאים (משושה) – תנאי ששמים במקום המיועד לכך בתוך צורה אחרת.
יכול להוציא נכון (True) או לא נכון (False).
עצירת המשך התסריט – בלוקים כגון "לעולמים", "עצור הכול", הם בלוקים ללא מקום לחיבור בלוק חדש אחריהם.
כל בלוק מותאם בצבעו לקבוצה לה הוא שייך.
תנועה: בקבוצה זו נמצאים כל הבלוקים הקשורים לנקודה בה נמצאת הדמות והכיוון אליו הוא פונה.
לדוגמה: "הסתובב __ מעלות נגד כיוון השעון".
את קבוצה זו מייצג הצבע כחול.
מראה: בקבוצה זו נמצאים כל הבלוקים הקשורים למראה הדמות, למה שהוא חושב או אומר ולגודלו.
את קבוצה זו מייצג הצבע סגול.
צלילים: בקבוצה זו נמצאים כל הבלוקים הקשורים לצלילים המופקים עקב פעולה כלשהי של הדמות.
לדוגמה: "הפסק את כל הצלילים".
את קבוצה זו מייצג הצבע ורוד.
אירועים: תבניות התחלה שצורתן מלבן שבקצהו העליון גל, כמו "כאשר לוחצים על הדגל".
את הקבוצה הזאת מייצג צבע צהוב.
בקרה: בקבוצה זו נמצאים כל הבלוקים שקשה לשייך לקבוצות אחרות.
לדוגמה: "חכה __ שניות" (הקו התחתי מייצג ערך מספרי או מילולי שכותבים בתוך המקום).
את קבוצה זו מייצג הצבע כתום.
חיישנים: בקבוצה זו נמצאים כל הבלוקים הקשורים לקבלת מידע ממפעיל התוכנית, וכל הבלוקים הקשורים למגע ולמרחק בין הדמות לדבר מה.
לדוגמה: "המרחק אל __" (בתור ערך מספרי).
את קבוצה זו מייצג הצבע תכלת.
מפעילים: בקבוצה זו נמצאים כל הבלוקים הקשורים לערכים מספריים שאינם קשורים לקבוצה אחרת.
את קבוצה זו מייצג הצבע ירוק בהיר.
משתנים: בקבוצה זו נמצאים כל הבלוקים הקשורים למשתנים או רשימות המשתתפים בתוכנית.
צריך ליצור משתנה או רשימה וגם את ההגדרות שלה.
לדוגמה: "קבע __ ל-__" (במקרה זה הקו התחתי הראשון מייצג שם של משתנה).
את הרשימות מייצג הצבע כתום כהה.
הלבנים שלי: בקבוצה הזאת יוצרים בלוקים חדשים.
כשיוצרים לבנה אפשר להכניס בה מקום לערך מספרי או מקבוצת מפעילים.
את ההגדרות של הלבנה מקבלים בצד בלוק שלמעלה גל שבתוכו הפקודה של הגל.
את הקבוצה הזאת מסמל צבע אדום פסטל.
במסך העריכה יש 4 חלקים:
אזור שבו הבלוקים נמצאים ומשם יש לגרור אותם
אזור שבו בונים את הקוד
אזור שבו רואים את המסך
ישנן 9 קטגוריות של בלוקים:
במשתני ענן אי אפשר לכתוב אותיותאדום-פסטלהלבנים שלימאפשר ליצור לבנה המורכבת ממספר לבנים וכך לאפשר שימוש חוזר (שגרה)חייבים להגדיר את הבלוקירוק כהההרחבותניתן להוסיף אפשרויות לשימוש במוזיקה, עט, חיישן מצלמה ועודצריך להוסיף אותם לפני השימוש בהם, בשונה מהקטגוריות האחרות
סקראץ' נועדה בראש ובראשונה לשימושם של ילדים ובני נוער בגילאי 8–16, אם כי היא פתוחה לכל גיל.
הפשטות של הממשק, השפה החזותית של הבלוקים והאפשרות ליצור במהירות פרויקטים אינטראקטיביים הופכים אותה לכלי נגיש במיוחד ללמידת עקרונות תכנות בסיסיים.
באמצעות סקראץ' ילדים לומדים לחשוב באופן אלגוריתמי ולפתח חשיבה חישובית, תוך שימוש במבנים כמו לולאות, תנאים, משתנים ואירועים – אך ללא צורך בכתיבת קוד טקסטואלי.
העבודה נעשית בסביבה משחקית המזכירה יצירה באמנות או בנייה ממשחק קוביות, מה שמעודד ניסוי, טעות ופתרון בעיות עצמאי.
בנוסף, סביבת הקהילה המקוונת של סקראץ' מאפשרת לילדים לשתף את היצירות שלהם, להגיב לאחרים וללמוד זה מזה.
כך נוצרת מסגרת חברתית חיובית שבה הלמידה נעשית גם דרך חיקוי ושיתוף פעולה.
מחקרים חינוכיים מצביעים על כך ששימוש קבוע בסקראץ' תורם לפיתוח כישורי יצירתיות, התמדה וביטוי אישי, לצד רכישת מיומנויות תכנותיות ראשוניות.
בשל כך, סקראץ' משמשת כיום בבתי ספר, חוגים ותוכניות העשרה רבות ברחבי העולם, כחלק מהכשרה במדעי המחשב לילדים.
סקראץ' מציעה לילדים סביבת למידה חדשנית המשלבת בין משחק, יצירה ולמידה עצמאית.
בניגוד לשפות תכנות מסורתיות, היא מאפשרת למשתמשים להתמקד ברעיונות ובחשיבה יצירתית, מבלי להסתבך בתחביר טכני.
בכך היא מהווה שער כניסה נוח לעולם התכנות ולמדעי המחשב.
אחת מיתרונותיה המרכזיים של סקראץ' היא הנגישות – כל ילד יכול להתחיל ליצור פרויקטים גם ללא ניסיון קודם.
השפה החזותית מבוססת הבלוקים מציגה את מבנה התוכנית באופן ברור, ומאפשרת הבנה מיידית של הקשרים בין פעולות.
הדבר מעודד למידה דרך ניסוי וטעייה ומפתח יכולות חשיבה ביקורתית.
יתרון נוסף הוא הדגש על למידה שיתופית.
הקהילה המקוונת של סקראץ' מעודדת ילדים לשתף, לשפר וללמוד זה מזה, תוך חשיפה לרעיונות ולתרבויות שונות.
שילוב זה של למידה טכנולוגית עם אינטראקציה חברתית יוצר תהליך חינוכי עשיר ובלתי פורמלי.
בנוסף, סקראץ' מאפשרת ביטוי אישי רחב – כל ילד יכול ליצור דמויות, עולמות וסיפורים משלו, ובכך לפתח דמיון, ביטחון עצמי ויכולת התמדה.
היכולת לראות תוצאה מוחשית מיד לאחר יצירה מחזקת את המוטיבציה הפנימית ומעודדת המשך למידה.
בגרסה 3.0 נוסף אפשרות להרחבות המאפשרות להוסיף חיישן מצלמה, טקסט לדיבור ועוד.
כל התוספים בצבע ירוק כהה.
Scratch lab מאפשר לכל הציבור להשתמש בפקודות ניסיוניות של סקראץ'.
כיום יש 3 קטגוריות ב-Scratch lab.
שם באנגליתשם בעבריתשימושAnimated Textטקסט מונפשמאפשר להוסיף טקסט שמחליף צבעיםVideo Spritesדמויות וידאומאפשר למלא חלל מסוים בדמות עם המצלמה
התוסף "New Block Colors", צבעים חדשים לבלוק, אשר מאפשר לאנשי בעלי ראייה לקויה לראות טוב בעזרת ניגודיות צבעים, עבר מ-Scratch lab כתכונה ניסיונית לחלק מאתר Scratch.
סקראץ' נכתבה בעזרת Squeak (מימוש של שפת התכנות Smalltalk).
עד שנת 2012 קוד המקור שלה היה זמין, אך ברישיון (Scratch Source Code License) שהגביל שינויים.
החל ממרץ 2012 התוכנה זמינה גם לפי תנאי רישיון ה-GPL (גרסה 2).
בשנת 2020 נחסם אתר Scratch בתחומי הרפובליקה העממית של סין.
החסימה בוצעה על ידי הרשויות הסיניות לאחר שבמפות, בפרויקטים ובתיאורים שפורסמו בפלטפורמה, הופיעו אזכורים לטייוואן, הונג קונג ומקאו כמדינות נפרדות או בעלות אוטונומיה נפרדת, בניגוד לעקרון „סין אחת" הנהוג במדינה.
בעקבות החסימה, לא ניתן עוד לגשת לאתר הרשמי של Scratch מסין ללא שימוש בכלים לעקיפת צנזורה, והגישה לשירותי הקהילה ולפרויקטים מקוונים נחסמה לחלוטין.
עם זאת, גרסאות מקומיות לא מקוונות של Scratch, וכן מיזמים חינוכיים המבוססים על הקוד הפתוח שלו, ממשיכים להיות בשימוש במוסדות חינוך סיניים.
החסימה עוררה דיון בינלאומי סביב השפעת הצנזורה הסינית על חופש הביטוי, על נגישות לחומרי לימוד חופשיים, ועל ההשתתפות של ילדים ומתכנתים צעירים מסין בקהילה העולמית של Scratch.
סקראץ' ג'וניור (ScratchJr) היא שפת תכנות חזותית המיועדת לילדים צעירים בגילאי 5–7, המאפשרת להם ליצור סיפורים אינטראקטיביים, משחקים ואנימציות באמצעות בלוקים של קוד.
התוכנה פותחה ביוזמת קבוצת Lifelong Kindergarten במכון הטכנולוגי של מסצ'וסטס (MIT), בשיתוף אוניברסיטת טאפטס (Tufts University) ו־Playful Invention Company.
הממשק של סקראץ' ג'וניור מותאם לילדים שאינם יודעים עדיין לקרוא או לכתוב היטב.
במקום לכתוב פקודות, הילדים גוררים בלוקים צבעוניים המייצגים פעולות שונות — כגון תנועה, קול, מראה ושליטה.
באמצעות שילוב בין בלוקים אלו, הם יכולים לגרום לדמויות לנוע, לדבר, לשנות צבעים וליצור אינטראקציות שונות.
סקראץ' ג'וניור נוצרה בהשראת סביבת Scratch, אך תוכננה כפשוטה וידידותית יותר לילדים צעירים.
המטרה של המערכת היא לעודד חשיבה יצירתית, פתרון בעיות, הבעה אישית והבנה בסיסית של עקרונות תכנותיים.
האפליקציה זמינה בחינם למכשירי טאבלט (אנדרואיד ו־iOS) וגם במחשב דרך אתרים תומכים.
היא משמשת כלי חינוכי במוסדות לימוד ברחבי העולם, ונחשבת לאחת הדרכים הפופולריות ביותר להכניס ילדים קטנים לעולם התכנות בצורה מהנה ובטוחה.
"Scream & Shout" (בעברית: "לצעוק & לצרוח") הוא סינגל שהוקלט על ידי הזמר והראפ האמריקאי ויל.איי.אם ביחד עם הזמרת אמריקאית בריטני ספירס.
השיר יצא לאור ב-20 בנובמבר 2013, על ידי חברת התקליטים אינטרסקופ רקורדס, כסינגל רביעי מתוך האלבום .
ב-28 באוגוסט 2012, אישרה ספירס כי היא מקליטה חומר חדש עם ויל.איי.אם, ואמרה ברשת החברתית טוויטר, "לא יכולה לחכות שכולכם ישמעו את הסינגל הבא של @ iamwill בהשתתפותי." הם עבדו יחד שנה קודם לכן על שתי רצועות באלבומה Femme Fatale, אחד מהם, שנקרא "Big Fat Bass", נכלל באלבום.
השיר, שלפי השמועה נקרא "Sexy Sexy" באותה תקופה, עתיד לצאת באלבום של , ב-15 באוקטובר 2012, ויל.איי.אם שינה את תאריך צאתו של האלבום לאחר שכמה רצועות הודלפו.
לדבריו, "אני מנסה לסיים #willpower...
ועכשיו בגלל כל ההדלפות שיש לי אני מקדם את האלבום אחורה כדי ליצור שירים חדשים...".
השיר הוקלט בחדר הכחול בהוגסטרטן, בלגיה.
הקולות של ויל.איי.אם הוקלטו בדה רקורד פלנט בהוליווד, קליפורניה.
הקולות של בריטני ספירס הוקלטו באולפן מאליבו במאליבו, קליפורניה.
המיקסינג נעשה בדה רקורד פלנט בהוליווד, קליפורניה.
באסטו – הפקה, כלי מקלדת, תופים, תכנות מוזיקלי, כתיבה
ויל.איי.אם – כתיבה, מפיק משני, קולות ראשיים, הנדסה מוזיקלית, קולות רקע, סינתיסייזר, בס, תכנות תופים, מוג בס
טוליסה – כתיבה, קולות רקע
דוד לוי – הפקה קולית
בריטני ספירס – קולות ראשיים, קולות רקע
אזורתאריך יציאהפורמטחברת תקליטיםגרסהמקורארצות הברית20 בנובמבר 2012הורדה דיגיטליתאינטרסקופ רקורדסמקוריתקנדהיוניברסל מיוזיק גרופאוסטרליה21 בנובמבר 2012אוסטריהבלגיהדנמרקפינלנדצרפתאירלנדאיטליהיפןהולנדניו זילנדספרדשווייץארצות הברית27 בנובמבר 2012רדיו להיטים עכשווייםאינטרסקופ רקורדסרדיו עכשווי קצביגרמניה28 בנובמבר 2012הורדה דיגיטליתיוניברסל מיוזיק גרופבריטניהפולידור רקורדסגרמניה14 בדצמבר 2012רדיו להיטים עכשווייםיוניברסל מיוזיק גרופ11 בינואר 2013תקליטור סינגליוניברסל מיוזיק גרופקנדה29 בינואר 2013הורדה דיגיטליתרמיקסארצות הבריתאינטרסקופ רקורדסברזיל6 בפברואר 2013יוניברסל מיוזיק גרופ
"Scotland The Brave" (בגאלית סקוטית: Alba an Aigh) הוא שיר סקוטי-פטריוטי.
הוא היה מועמד מתוך מספר שירים נוספים, להיבחר כהמנון הלאומי של סקוטלנד על ידי סקר אינטרנטי מקוון אך קטף רק את המקום השני.
המנגינה כנראה הופיעה לראשונה במאה ה-20, ובאותו זמן היה ידועה גם בסקוטלנד.
המילים העדכניות שבדרך כלל מושרות כיום נכתבו בסביבות 1950 על יד העיתונאי הסקוטי קליף הנלי עבור הזמר רוברט וילסון בשיתוף פעולה עם מריון מקלורג.
ביוני 2006 הגיע השיר למקום השני עם יותר מ-10,000 קולות בסקר מקוון לבחירת השיר המועדף להיבחר כהמנון הלא-רשמי של סקוטלנד, והפסיד רק לשיר "Flower Of Scotland" בניקוד.
השיר שימש לייצוג סקוטלנד במשחקי חבר העמים הבריטי עד שהוא הוחלף על ידי הפרח הסקוטי מהמשחקים ב-2010 בדלהי ואילך.
"Scream" (בעברית: צעקה) הוא שיר שבוצע על ידי סרגיי לזרב וייצג את רוסיה בתחרות הזמר של האירוויזיון לשנת 2019 בתל אביב, ישראל..
השיר זכה במקום ה-3 עם 369 נקודות.
Screaming Life הוא מיני אלבום הבכורה של להקת הגראנג' האמריקאית סאונדגארדן, שיצא באוקטובר 1987 בחברת סאב פופ.
מיני-אלבום זה שולב לאחר מכן במיני אלבום הבא "Fopp" שיצא שנה לאחר מכן, באלבום אוסף שנקרא "Screaming Life/Fopp" ויצא ב-1990.
מתופף הלהקה מאט קמרון תיאר את הסאונד במיני-אלבום זה כ"לא מעובד".
הסינגל שיצא מאלבום זה "Hunted Down" (הסינגל הראשון שהלהקה שחררה אי פעם) שהוא גם השיר הראשון באלבום, מייצג את הסאונד של תחילת עידן הגראנג' של סיאטל - עם צלילי גיטרות "מלוכלכות", אווירה אפלה ודיכאונית, ומילים המתייחסות לכליאה ובריחה מהחיים.
ב"Nothing to Say" ישנו כיוון דרופ די שבולט, שהפך להיות לאחר מכן סימן ההיכר של סאונד הלהקה באלבומים הבאים.
גיטריסט הלהקה קים ת'איל טען שהוא למד את כיוון זה מבאז אוסבורן מהמלווינס, שהושפע בעצמו בלאק סבאת'.
גרסאות מוקדמות של "Tears to Forget" הופיעו בהקלטות דמו של הלהקה מ-1985, ובאלבום האוסף "Deep Six" מ-1986 (שאיגד בתוכו מספר שירים מלהקות גראנג' שונות בתחילת עידן הגראנג' בסיאטל).
גרסה זו הוקלטה עם המתופף סקוט סאנדקוויסט, אבל הגרסה ב"Screaming Life" הוקלטה עם קמרון.
ג'ק אנדינו - הפקה, עיבוד
Screaming Life/Fopp הוא אלבום אוסף הראשון של להקת הגראנג' האמריקאית סאונדגארדן, שיצא במאי 1990 בחברת סאב פופ.
האלבום יצא בהוצאה מחודשת ב-24 בנובמבר 2013 (כ-23 שנים לאחר ההוצאה המקורית).
השחרור המחודש ב-2013 כולל רצועת בונוס שנקראת "Sub Pop Rock City" שלא קיימת בשחרור המקורי מ-1990. שיר זה הוקלט בתקופת הקלטת אלבום הבכורה, והיה זמין רק באוסף "Sub Pop 200" (אוסף שירי גראנג' של חברת התקליטים סאב-פופ).
ג'ק אנדינו - הפקה, עיבוד (רצועות 1-6)
סטיב פיסק - הפקה (רצועות 7-10)
דרו קנולטה - תכנותים (רצועות 7-10)
סאונדגארדן - הפקה (רצועות 1-6)
Scorpion הוא אלבום האולפן החמישי של הראפר הקנדי דרייק.
האלבום יצא לאור ב-29 ביוני 2018 דרך חברות התקליטים קאש מאני רקורדס, ריפבליק רקורדס ויאנג מאני.
האלבום הוא אלבום כפול המכיל 25 רצועות המחולקות לשני דיסקים.
הדיסק הראשון מכיל בעיקר שירי היפ הופ, בעוד הדיסק השני מכיל שירי רית'ם אנד בלוז ופופ.
בשבוע הראשון להוצאתו הגיע האלבום לפסגת מצעד האלבומים האמריקאי בילבורד 200, לאחר שמכר כ-732 אלף יחידות שקולות לאלבום.
בטקס פרסי גראמי ה-61 שנערך בשנת 2019 הועמד האלבום לפרס גראמי לאלבום השנה, והסינגל "God's Plan" זכה בפרס לשיר הראפ הטוב ביותר.
Scream הוא אלבום אוסף של הזמר האמריקאי מייקל ג'קסון.
האלבום יצא לאור ב-29 בספטמבר 2017 דרך חברות התקליטים אפיק רקורדס וסוני מיוזיק אנטרטיינמנט.
האלבום מכיל שירים של ג'קסון באווירת ליל כל הקדושים.
זה הוא האלבום ה-11 שיצא מאז פטירתו של ג'קסון ב-25 ביוני 2009.
Scorpion הוא אלבום האולפן השני של הראפרית האמריקאית איב.
האלבום יצא לאור ב-6 במרץ 2001 על ידי חברות התקליטים אינטרסקופ ורוף ריידרס.
מדינהתאריך יציאהפורמטחברת תקליטיםמקורעולם6 במרץ 2001תקליטור • תקליט • קלטת שמעאינטרסקופ • רוף ריידרס
Screen Violence הוא אלבום האולפן הרביעי של הלהקה הסקוטית Chvrches.
האלבום יצא לאור ב-27 באוגוסט 2021, על ידי חברות התקליטים גלאסנוט רקורדס וגם וירג'ין EMI.
מתוך האלבום יצאו שני סינגלים; "He Said She Said" יצא לאור ב-19 באפריל 2021 הסינגל המוביל מן האלבום.
האלבום הוכרז לצד צאת הסינגל השני, "How Not to Drow", ביחד עם רוברט סמית', סולן להקהת הקיור.
במקביל לצאת האלבום הלהקה תצא לסיבוב הופעות בצפון אמריקה על מנת לקדם את האלבום; הסיבוב עתיד להתקיים מנובמבר עד דצמבר 2021.
הדיבורים על הקלטת האלבום החלו בשנת 2020 במהלך מגפת הקורונה.
הוא הופק על ידי חברי הלהקה והוקלט בין גלאזגו ללוס אנג'לס.
לורן מייברי אמרה כי היא מרגישה "משחררת בהתחלה" בשל הכיוון של האלבום וציינה ששיריו "אישיים".
שם האלבום הגיע מהרעיון לשמה של הלהקה, אך לאחר מכן שונה בהתאמה.
מרטין דוהרטי כינה את שם האלבום "קצת יותר מילולית [מאשר רק מושג].
כשעשינו את האלבום, זה היה כאילו מחצית מחיינו חיינו דרך מסכים".
הסינגל "How Not to Drown" נוצר מדגימת פסנתר ותוף שהוקלטה על ידי דוהרטי ונכתבה בתקופה שבה עסק ב"דיכאון וחרדה משתקים".
מדינהתאריך יציאהפורמטחברת תקליטיםמקורעולם27 באוגוסט 2021תקליט • תקליטור • קלטת שמע • הורדה דיגיטלית • סטרימינגגלאסנוט רקורדס • וירג'ין EMI
Screamadelica ("סקרימדליקה") הוא אלבום האולפן השלישי של להקת הרוק האלטרנטיבי הסקוטית פריימל סקרים.
הוא יצא לאור לראשונה ב-23 בספטמבר 1991 בבריטניה בלייבל "Creation Records" וב-8 באוקטובר 1991 בארצות הברית ב-Sire Records.
האלבום סימן שינוי כיוון משמעותי מצליל האינדי רוק המוקדם של הלהקה.
חלק ניכר מהפקת האלבום נעשה על ידי אנדרו וות'רול וטכנאי ההקלטות הוגו ניקולסון, שעשו רמיקסים להקלטות הלהקה בהשפעת סגנון האסיד האוס.
סקרימדליקה, היה האלבום הראשון של הלהקה שזכה להצלחה מסחרית, והגיע לשיא במקום השמיני במצעד האלבומים הבריטי עם יציאתו.
הוא זכה לשבחים רבים מהמבקרים, וזכה לא פעם בתואר אחד האלבומים הטובים של שנות ה-90 בסקרים שונים.
הוא זכה בפרס מרקורי למוזיקה הראשון בשנת 1992, ונמכר בלמעלה משלושה מיליון עותקים ברחבי העולם.
כשנשאל מה היו ההשפעות על "Screamadelica", הזמר בובי גילספי אמר שפריימל סקרים היו כמו להקת רוקנ'רול שיש לה טעם מגוון למדי.
ז'אנרים רבים עניינו אותם כמו ג'אז חופשי, פאנק, סול, קאנטרי, בלוז, מוזיקה אלקטרונית, פוסט-פאנק, מוזיקת אמביינט ומוזיקה פסיכדלית משנות ה-60. לגבי להקות הפוסט-פאנק שהאזין להן בשנותיו המכוננות אמר: "הרבה מהרעיונות האלה מושרשים בפריימל סקרים, ואולי להקות הרוק הגדולות האחרונות היו סוזי והבנשיז, הבאזקוקס וג'וי דיוויז'ן .
] הרעיונות במוזיקה והמילים של שלוש הלהקות הללו השפיעו לחלוטין על פריימל סקרים".
"סקרימדליקה" הושפע גם מהאלבום Pet Sounds של הביץ' בויז (1966).
גילספי אומר שאחרי שגילו את האלבום, השירים שלהם נעשו הרבה יותר רכים.
גילספי גם ציין את אלבומה של ניקו "The Marble Index" כבעל השפעה גדולה עליו בזמן הקלטת "סקרימדליקה" ואמר שהוא "האזין לו כל הזמן".
חברי הלהקה היו גם "מעריצים גדולים של הרגאיי והדאב של שנות ה-70."
בהשראת סצנת האסיד האוס, שפרחה באותה תקופה, גייסה הלהקה לתפקיד המפיק את התקליטן אנדרו וות'רול.
הלהקה אהבה את העובדה שוות'רל היה דיג'יי שמעולם לא היה מפיק ראשי באולפן לפני כן.
לדברי גילספי היה לוות'רול: "הכישרון הטבעי ליצור את המוזיקה והמבנה ולעבד מוזיקה בצורה שמעולם לא שמענו קודם".
וות'רול בחר את החלקים והכלים מההקלטות של הלהקה שהוא אהב ויצר מהם עיבוד מוזיקלי חדש: "הוא היה ממש מעולה בלקחת את כל הדברים האלה ולארגן אותם מחדש ולהפוך אותם למוזיקה הפנטסטית הזו".
"Loaded" היה השיר הראשון בו השתתף וות'רול.
התוצר הפך ללהיט הגדול הראשון של הלהקה, והגיע למקום ה-16 במצעד הסינגלים הבריטי.
הסינגל השני מהאלבום, "Come Together" יצא לאור באוגוסט 1990 והגיע למקום ה-26. גרסת הסינגל של השיר, במיקס של טרי פארלי, שונה בתכלית מגרסת האלבום שהופקה על ידי אנדרו וות'רל.
בעוד שלמיקס של פארלי יש מבנה של שיר פופ סטנדרטי, גרסת האלבום המורחבת של וות'רול מושפעת יותר ממוזיקת האוס ודאב, מכילה סאמפל מנאום של ג'סי ג'קסון, ואין בה את השירה של בובי גילספי בכלל.
הגרסה הקצרה של השיר מופיעה באלבום השני של פסקול הסרט טריינספוטינג.
שני סינגלים נוספים יצאו לאור בהמשך, "Don't Fight It, Feel It" בו שרה הזמרת דניס ג'ונסון, שהייתה פעילה בסצנת המוזיקה של מדצ'סטר, ו-"Higher Than The Sun" שהופק על ידי The Orb.
הלהקה כתבה גם שיר בשם "Screamadelica", אך הוא לא מופיע באלבום.
שיר זה, בן עשר הדקות, הופק גם הוא על ידי וות'רול ושרה בו דניס ג'ונסון.
הוא מופיע ב-EP "Dixie-Narco" שיצא ב-1992, וגם בפתיחה של קלטת הווידאו הנדירה "Screamadelica".
עטיפת האלבום של "Screamadelica" צוירה על ידי האמן הבית של "Creation Records", פול קאנל.
קאנל קיבל השראה מכתם רטיבות שראה על תקרת משרדי חברת התקליטים לאחר שנטל LSD.
האלבום היה בין עשר עטיפות אלבומים שנבחרו על ידי הדואר המלכותי לסט של בולי דואר "Classic Album Cover" שהונפקו בינואר 2010.
"Screamadelica" יצא לאור ב-23 בספטמבר 1991 בבריטניה.
הוא הגיע למקום ה-8 במצעד האלבומים הבריטי, ולאחר מכן זכה למעמד פלטינה על ידי איגוד תעשיית ההקלטות הבריטי.
האלבום מכר 715,000 עותקים נכון לספטמבר 2020. הסינגל "Movin' on Up" היה הלהיט הפורץ של הלהקה בארצות הברית: הוא הושמע רבות תחנות רדיו של רוק אלטרנטיבי, והגיע למקום השני במצעד הבילבורד "Modern Rock Tracks".
הוא גם הגיע למקום ה-28 במצעד "Mainstream Rock Tracks" היות שהושמע גם בתחנות רדיו רוק.
"Screamadelica" התקבל היטב בקרב המבקרים.
בביקורת למגזין "Spin", נכתב שהתקליט "מעיף את המוח לחלוטין" וששיריו הטובים ביותר היו "כמעט בלתי ניתנים לסיווג".
ב-AllMusic, נכתב שה"אלבום מתעלה על הזמן וההשפעה שלו".
AllMusic רואה באלבום כטוב ביותר של הלהקה.
האלבום היה אלבום השנה של מלודי מייקר בשנת 1991 כמו גם של המגזין "Select" בעוד NME מיקמו אותו במקום השלישי.
האלבום זכה בפרס מרקיורי, בפעם הראשונה שהוענק, ב-1992. בשנת 1996, "Select" בחר בו כאלבום מספר 1 של שנות ה-90. בשנת 2000, מגזין Q מיקם את האלבום במקום ה-18 ברשימת "100 האלבומים הבריטיים הגדולים".
בשנת 2001, בסקר של מגזין Q מוקם האלבום במקום ה-81 ברשימת "100 האלבומים המובילים בכל הזמנים".
בשנת 2003, NME דרגו אותו במקום 23 ברשימת "100 האלבומים הטובים ביותר אי פעם".
ב-2003, פיצ'פורק מיקם אותו במקום ה-77 ברשימת "100 האלבומים המובילים של שנות ה-90".
הוא הופיע ברשימת "100 האלבומים הגדולים בכל הזמנים" של ערוץ 4. בביקורת משנת 2009, ה-BBC הכתיר את האלבום כ"קלאסיקה מזהב מוצק".
NME גם כינה אותו ב-2011 "האלבום הכי מסומם אי פעם".
לפי Acclaimed Music, אתר שמשתמש בסטטיסטיקה כדי לייצג באופן מספרי קבלת ביקורת, "Screamadelica" הוא האלבום ה-107 המוערך ביותר בכל הזמנים, וה-16 המוערך ביותר בשנות התשעים.
הוא דורג במקום ה-437 במהדורת 2020 של רשימת 500 האלבומים הגדולים בכל הזמנים של הרולינג סטון.
לרגל יום השנה ה-30 לאלבום בשנת 2021, פנדר יצרה מספר מוגבל של פנדר סטראטוקסטר עם עטיפת האלבום על גוף הגיטרה.
לציון יום השנה ה-20 ליציאת האלבום, פריימל סקרים ביצעה את כל האלבום בהופעה חיה בלונדון ב-26 וב-27 בנובמבר 2010. ההופעה כללה מקהלת גוספל מלאה.
אחרי הופעות אלו יצאה הלהקה גם לסיבוב הופעות בבריטניה במרץ 2011, שגם בו הלהקה ביצעה את האלבום במלואו.
Scotty Doesn't Know (בעברית: סקוטי לא יודע) הוא שיר שנכתב ובוצע על ידי להקת הרוק האמריקאית לוסטרה .
השיר נכתב במקור עבור הסרט יורוטריפ משנת 2004, והוא עוסק בצורה הומוריסטית בכך שחברתו של סקוטי גיבור הסרט, פיונה, בוגדת בו מבלי שהוא שם לב לכך.
השיר שואב השראה גם מסיפור החיים האמיתי של חבר של הלהקה מבית הספר התיכון, שרידון, ששמו האמצעי הוא סקוטי והוא נכתב מנקודת המבט של האדם איתו פיונה מנהלת את הרומן.
השיר יצא לאור בסופו של דבר באלבומהּ מ-2006, Left for Dead.
השיר הגיע למקום ה-53 במצעד 100 שירי הפופ, למקום ה-39 במצעד השירים הדיגיטליים ולמקום ה-75 במצעד בילבורד הוט 100, בעיקר בשל הכמות הגבוהה של הורדות דיגיטליות שלו.
בשנת 2018 זכה השיר לתשומת לב נרחבת באוסטרליה לאחר שבעת נפרץ האתר הרשמי של סקוט מוריסון, ראש ממשלת המדינה, השיר הושמע באתר על ידי הפורצים.
בסרט יורוטריפ, סקוטי (סקוט מקלוויץ) נזרק על ידי חברתו פיונה (קריסטין קרוק) המגלה לו כי היא בגדה בו עם סולן להקת בית הספר (מאט דיימון).
הלהקה מבצעת את השיר במסיבת סוף השנה שסקוטי נמצא בה והשיר זוכה לשבחים מדמויות רבות בסרט (כולל הוריו של סקוטי ובסופו של דבר גם מסקוטי עצמו).
השיר הופך לפופולרי מאוד, והוא מופיע ברדיו וברחבי העולם.
בברטיסלאבה, בירת סלובקיה אליה מגיע סקוטי עם חבריו במהלך הסרט, השיר עבר רמיקס והוא מושמע במועדון לילה פופולרי.
עד סוף הסרט, השיר הופך כל כך נפוץ ופופולרי עד שחברו הטוב ביותר של סקוטי, קופר, משתמש בו כרינגטון בטלפון הנייד שלו (שכן בתקופה זו ניתן היה להשתמש רק ברינגטונים שהוספו למכשיר על ידי חברת היצור שלו).
שימוש בהשתלטות על אתר ראש ממשלת אוסטרליה
ב-18 באוקטובר 2018, אתר האינטרנט האישי של ראש ממשלת אוסטרליה, סקוט מוריסון, היה נתון להשתלטות לאחר שהבעלות על הדומיין שלו נגמרה ככל הנראה, ולא חודשה.
במקום להציג מידע על ראש הממשלה, הדף הציג תמונה של מוריסון כשהשיר "Scotty Doesn't Know" מתנגן ברקע.
האיש מאחורי ההשתלטות טען ששילם 50 דולר אוסטרלי עבור הדומיין.
Screen Rant הוא אתר אינטרנט המפרסם חדשות בתחומי הטלוויזיה, הסרטים, משחקי הווידאו ותאוריות הקולנוע.
האתר הושק על ידי ויק הולטרמן בשנת 2003, כשעל תהליך השקת האתר הרחיב בריאיון:
ב-18 באוגוסט 2008, נפתח ערוץ היוטיוב של Screen Rant, אשר נכון למרץ 2023 מונה למעלה משמונה מיליון מנויים.
בשנת 2011, נרשמו מעל לכ-800,000 כניסות לאתר Screen Rant, מדי חודש.
בפברואר 2015, Screen Rant נרכשה על ידי Valnet Inc, חברת קנדית מדיה מקוונת שבסיסה במונטריאול, קוויבק.
אחת מההפקות הפופולריות ביותר של Screen Rant היא סדרת הסרטונים הקומית "Pitch Meeting" שמיוצרים על ידי הקומיקאי הקנדי ריאן ג'ורג' משנת 2017 ואילך.
בכל אחד מהסרטונים הללו ג'ורג' מגלם בהומור רב הן את התסריטאי שמציג רעיון פוטנציאלי לסרט הוליוודי חדש והן מפיק קולנועי של אחד מאולפני הקולנוע הגדולים אשר מגיב לרעיון.
במהלך הדיאלוג בין הצדדים מודגשים חורים גדולים שקיימים בעלילת הסרט, קלישאות וחוסר עקביות בסרט.
הסרטונים מתמקדים בעיקר בשוברי קופות הוליוודים גדולים, חדשים וישנים כאחד, ובמיוחד סרטי זיכיונות פופולריים.
לאורך השנים הסרטונים של Screen Rant זכו להצלחה יוצאת דופן ומעל ל-250 מיליון צפיות בערוץ היוטיוב של Screen Rant..
Scream: Music from the Dimension Motion Picture הוא פסקול סרט הסלאשר האמריקאי "צעקה" (1996) שיצא לאור ב-17 בדצמבר 1996 על ידי חברת התקליטים בבימוי ושל וס קרייבן הכוללת שני אלבומים שיצאו לאור במטרה לקדם ולפרסם את הסרט.
הוא כולל 11 שירים - שרובם נשמעו בסצנות שונות בסרט.
הפסקול לא היה מוצלח, וגם לא הצליח להופיע במצעד הבילבורד 200 האמריקאי.
Scream הוא הפסקול הרשמי של סרט הסלאשר שובר הקופות "צעקה" (1996), שיצא לאקרנים בסמוך לצאתו.
בנוסף ביולי 1998, פסקול הסרט השני Scream 2 יצא לאור באלבום כפול יחד עם פסקול הסרט הראשון.
"School's Out" מאת אליס קופר נשמע בסרט בעקבות סגירת בית הספר התיכון וודסבורו, אך באלבום, השיר המקורי הוחלף בעטיפה שלו בביצוע "The Last Hard Men".
העטיפה האקוסטית של "Don't Fear the Reaper" של Blue Öyster Cult, בביצוע גאס בלאק, מתנגנת ברכות ברקע בזמן שסידני ובילי דנים במערכת היחסים ביניהם.
השיר המקורי נשמע בפסקול לליל כל הקדושים של ג'ון קרפנטר, סרט ש"צעקה" מציג כמה בדיחות פנימיות עליו.
האנליסט ג'ף סמית' מתאר את הבחירה המוזיקלית כ:
השיר "Red Right Hand" של Nick Cave and the Bad Seeds, שנשמע בסרט הראשון, משמש גם בסרטי ההמשך, ולמעט "צעקה 4".
ניק קייב מבצע גרסה של הרצועה שנכתבה במיוחד עבור "צעקה 3" בסרט זה.
גרסה חלופית של הקליפ "Drop Dead Gorgeous" של Republica, הכוללת קליפים מהסרט, הוצגה ברשתות מוזיקה רבות.
למרות שניתן לשמוע את השיר בסרט, הוא נכלל רק במהדורה האירופית של אלבום הפסקול.
השיר שימש גם באחת מפרסומות הטלוויזיה של הסרט.
Scream 2: Music from the Dimension Motion Picture הוא פסקול סרט הסלאשר האמריקאי "צעקה 2" (1997) שיצא לאור ב-18 בנובמבר 1997 על ידי חברת התקליטים קפיטול רקורדס.
זהו פסקול הסרט השני בסדרת סרטי "צעקה" והמשכון ל"צעקה" (1996).
אלבום הפסקול מורכב מ-15 שירים של אמנים שונים מז'אנר הראפ והרוק.
הפסקול זכה להצלחה מסחרית, והגיע למקום ה-50 במצעד הבילבורד 200, והיה במקום זה למעלה מעשרה שבועות.
בנוסף, לפי נתוני המכירות, האלבום השיג מכירות של יותר מלמעלה מ-500,000 יחידות.
את הפסקול הלחין מרקו בלטרמי, שגם הלחין את קודמו, אם כי דני אלפמן יכתוב שני קטעי שמע בשם "Cassandra Aria" אשר שוחזר כרצועת הסיום של האלבום.
סטיבן תומאס ארלוויין מ-AllMusic היה ביקורתי מאוד כלפי האלבום, והאמין שהתוכן היה ניסיון לפצות על היעדר פסקול להיט של הסרט הקודם, אך הניסיון נכשל, ויצר אלבום "לא אחיד" של שירים שלא "טובים מספיק כדי להפוך את אלבומים של האמנים", ומעניק לו רק 2 כוכבים מתוך 5.
בכתיבה עבור "Filmtracks.com", כריסטיאן קלמנסן החמיא, והעריך את ההתפתחות של בלטרמי ביצירתו עבור פסקולים לסדרת סרטי "צעקה", אך ציין שהמוזיקה הזכורה ביותר של הסרט היא של מלחינים אחרים, ותרומתו של אלפמן לפסקול הסרט כרצועה בשם "Cassandra Aria".
האלבום נקרא כ"לא מספק ללא היצירה של אלפמן" אבל טוב יותר מהניקוד של הסרט הראשון, והוא זכה ב-3 כוכבים מתוך 5.
הפרטיטורה של "צעקה 2" שוחררה ב-14 ביולי 1998 על ידי Varèse Sarabande בתקליטור אלבומי כפול שהכיל גם רצועות מהפרטיטור של קודמו, גם הוא הלחן על ידי בלטרמי.
במהדורה הראשונה של האלבום היו כמה קטעים כפי שנשמעו בסרט, הושמטו וכללה רק תשע רצועות באורך של 17 דקות.
הרצועה של אלפמן לסרט "Cassandra Aria" גם הושמטה מהסרט.
מספר ביקורות היו מודאגות לגבי המשך הכולל וההשמטות המוגבלות של הרצועות, כתוצאה מהעמלות הגבוהות שנדרשו לשלם למלחינים על מנת לשחרר את המוזיקה שלהם באופן מסחרי, כמו גם חוסר הרצון של חברת התקליטים לשלם.
Scream 3: The Album הוא פסקול סרט הסלאשר האמריקאי "צעקה 3" (2000) שיצא לאור ב-25 בינואר 2000 על ידי חברת התקליטים Wind-up Records.
הפסקול מכיל 18 רצועות שהורכבו ברובם מז'אנר ההבי מטאל.
הפסקול זכה להצלחה מסחרית, והגיע למקום ה-32 במצעד הבילבורד 200, וגם קיבל תואר זהב על ידי איגוד תעשיית ההקלטות האמריקאי, דבר המצביע על הישג מכירות של יותר מ-500,000 יחידות.
מרקו בלטרמי שהלחין את שני הפסקולים הקודמים, חוזר גם לפסקול זה כדי להשלים את אלבום הניקוד בתוך המועד האחרון.
בלטרמי, העסיק שבעה מתזמרים והתנסה בהקלטת כלים בנסיבות חריגות.
Scream 3: The Score הוא אלבום הניקוד שיצא לאור ב-29 בפברואר 2000 על ידי חברת התקליטים .
מלבד שירי ז'אנר ההבי מטאל, ניק קייב כתב המשך לשיר "Red Right Hand" - שנשמע בכל שלושת הסרטים, שנכלל גם בסרט האתחול "צעקה" (2022) - שהושמע בכתוביות הסיום, אך לא נכלל בפסקול.
בלטרמי גם הלחין מעט תווים מהשיר בתווים שלו.
להקת המטאל האמריקאית "קרידנס קלירווטר רבייבל" הקליטה גם את "Is This the End" שנוגן בכתוביות הסיום.
השיר של הלהקה "What If" שימש בסרט.
בכתיבתו ל-AllMusic, סטיב יואי אמר "שאילן היוחסין גבוה" לתורמי האלבום.
יואי העניק לאלבום הסרט 2.5/5.